text: De sa femme dirai I mot.
   Done Ynabele, qui ainc n'ot
   Son cuer saoulé d'onnour faire,
   Dame fu de très bon afaire.
   Les povres gentis damoiseles
   Et les orphelines puceles
   Et les dames desconseillies
   Estoient par li adrecies.
   Et leur fist mainte grant bonté ;
   Car plaine estoit d'umilité,
   Et de pitié, et de douçour,
   Et de sens apensé d'onnour ;
   Car largece la couronnée
   Fu en son cuer enracinée.
   Le roi ama moult et chieri,
   Et li rois l'ama moult aussi.
  